ai4bharat/Pralekha huggingface dataset:
ऊर्जा मंत्रालय
एनएचपीसी म्हणजेच राष्ट्रीय जलविद्युत महामंडळाने सहामाहीमध्ये प्रत्यक्ष कामामध्ये आणि आर्थिक वृद्धीमध्ये आतापर्यंतची सर्वोच्च कामगिरी नोंदवली
नवी दिल्ली, 11 नोव्हेंबर 2022
- एनएचपीसीने आपल्या एकट्याच्या, निव्वळ नफ्यामध्ये 12% वाढ नोंदवली आहे
- कंपनीने 2483 कोटी रुपयांचा पीएटी म्हणजेच देय करानंतरचा सर्वाधिक अर्धवार्षिक नफा नोंदवला आहे.
- एनएचपीसीची आपल्या 24 उर्जा निर्मिती केंद्रांच्या माध्यमातून एकूण 7071 मेगावॅट अक्षय ऊर्जा निर्माण करण्याची स्थापित क्षमता आहे.
एनएचपीसी लिमिटेड या भारतातील प्रमुख जलविद्युत निर्मिती कंपनीने अतिशय उत्तम कार्यपालन आणि व्यवसायाने सहा महिन्यामध्ये ‘ स्टँडअलोन’ म्हणजेच या एकट्या कंपनीने आपल्या निव्वळ नफ्यात 12% वाढ नोंदवली आहे. या सहा महिन्यांमध्ये एनएचपीसीला देय करानंतर 2483 कोटी रुपये नफा झाला आहे. कंपनीने हा सर्वाधिक अर्धवार्षिक स्वतंत्र नफा  नोंदवला आहे. कंपनीने मागील सहामाहीमध्ये स्वतंत्रपणे देय करानंतर 2217 कोटी रूपयांचा नफा कमावला होता.
या सहामाहीसाठी एकत्रित देय करासह एनएचपीसीचा हिस्सा 2575 कोटी रुपये आहे. मागील सहामाहीचा विचार करता हा हिस्सा 15 टक्क्यांनी जास्त आहे. मागील सहामाहीचा संयुक्त देय करासह एनएचपीचा हिस्सा 2243 कोटी रुपये होता.
वीज निर्मितीचा विचार केला तर चालू तिमाहीमध्ये आणि सहामाहीमध्ये वीज निर्मिती अनुक्रमे 10138 दशलक्ष युनिट्स आणि 18303 दशलक्ष युनिट्स इतकी झाली आहे. 30 सप्टेंबर 2022 रोजी संपलेल्या तिमाही आणि सहामाहीमध्ये कंपनीच्या उर्जा केंद्रांचे एकूण वीज निर्मितीच्या प्रमाण सर्वाधिक होते. एनएचपीसी या स्वतंत्र वीज निर्मिती केंद्रांचा विचार केला, तर अनुक्रमे 99.87 आणि 99.23 टक्के इतकी वीज निर्मिती करण्यात आली. हे प्रमाण सर्वोच्च आहे.
एनएचपीसीच्या कार्यकारी मंडळाची बैठक दि. 10 नोव्हेंबर, 2022 रोजी आयोजित करण्यात आली होती. या बैठकीत 30 सप्टेंबर, 2022 ला संपलेल्या तिमाही आणि सहामाहीमधील वित्तीय परिणामांना- निकालांना मान्यता देण्यात आली.
एनएचपीसी लिमिटेड ही भारतातील प्रमुख जलविद्युत कंपनी आहे. एनएचपीसीची आपल्या 24 उर्जा केंद्रांसह एकूण स्थापित क्षमता 7071 मेगावॅट अक्षय ऊर्जा  निर्मितीची आहे. यामध्ये उपकंपनीव्दारे करण्यात येणा-या 1520 मेगावॅट विजेचाही समावेश आहे.S.Patil/S.Bedekar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 85
संरक्षण मंत्रालय
लष्करप्रमुख जनरल एमएम नरवणे बांगलादेश दौर्यासाठी रवाना झाले
नवी दिल्ली, 8 एप्रिल 2021
भारत आणि बांगलादेश यांच्यातील मजबूत द्विपक्षीय आणि संरक्षण संबंधांची उत्कृष्ट परंपरा सुरु ठेवत लष्कर प्रमुख जनरल एम.एम. नरवणे 08 ते 12 एप्रिल 2021 दरम्यान बांगलादेश दौर्यासाठी रवाना झाले आहेत. बांग्लादेश मुक्ती संग्रामाला 50 वर्षे पूर्ण झाल्यानिमित्त स्वर्णिम विजय वर्ष समारंभाच्या पार्श्वभूमीवर जनरल नरवणे यांचा हा दौरा आहे. बंगबंधू शेख मुजीबुर रहमान यांचे ऐतिहासिक नेतृत्व आणि भारतीय सशस्त्र सैन्यासह खांद्याला खांदा लावून लढणार्या मुक्ति बाहिनीच्या शौर्यामुळे बांगलादेश मुक्त झाला.
लष्करप्रमुख 8 एप्रिल 2021 रोजी शिखा अनिर्बन येथे पुष्पहार अर्पण करून मुक्तिसंग्रामातील हुतात्म्यांना श्रद्धांजली वाहतील. त्यानंतर बांगलादेशच्या सशस्त्र दलाच्या तीन सेवा प्रमुखांशी स्वतंत्र बैठक होईल. जनरल नरवणे हे धानमंडी येथील राष्ट्रपिता बंगबंधू शेख मुजीबुर रहमान स्मृती संग्रहालयालाही भेट देतील, तेथे ते बांगलादेशच्या संस्थापकांना श्रद्धांजली वाहतील.
लष्करप्रमुख 11 एप्रिल 2021 रोजी ढाका येथील बांगलादेश सैन्याच्या बहुउद्देशीय संकुलात बांगलादेशच्या परराष्ट्रमंत्र्यांशी संवाद साधतील आणि तेथे ते संयुक्त राष्ट्रांच्या शांतता सहकार्य मोहिमेवरील चर्चासत्रात भाग घेतील आणि “जागतिक संघर्षाचे बदलते स्वरूप: संयुक्त राष्ट्र शांतीसेनेची भूमिका” या विषयावर मुख्य भाषण देतील.
जनरल एम.एम. नरवणे हे माली, दक्षिण सुदान आणि मध्य आफ्रिकन रिपब्लिक मधील संयुक्त राष्ट्रांच्या मोहिमांचे फोर्स कमांडर्स आणि रॉयल भूतानी सैन्याचे उप-मुख्य संचालन अधिकारी यांच्याशी 12 एप्रिल 2021 रोजी संवाद साधणार आहेत. ते समारोप समारंभालाही उपस्थित राहतील. ते संयुक्त राष्ट्र ,भारत, बांग्लादेश, भूतान आणि श्रीलंकेच्या सशस्त्र सैन्यासह अमेरिका, ब्रिटेन, तुर्की आणि सौदी अरेबियाच्या पर्यवेक्षकांसह शांतीर ओग्रोसेना,या संयुक्त राष्ट्रच्या अनिवार्य बहुपक्षीय दहशतवादविरोधी सरावात उपस्थित राहतील. हार्डवेअर डिस्प्ले दरम्यान बांगलादेशी सशस्त्र दलाच्या जवानांच्या नवसंशोधनाची पाहणी करतील.
लष्करप्रमुख दौऱ्याच्या शेवटच्या टप्प्यात बांगलादेश इन्स्टिट्यूट ऑफ पीस सपोर्ट अँड ट्रेनिंग ऑपरेशन्स  च्या सदस्यांशी संवाद साधतील.
या भेटीमुळे दोन्ही सैन्यामधील द्विपक्षीय संबंध अधिक दृढ होतील आणि सामरिक विषयांवर दोन्ही देशांमध्ये सुसंवाद व सहकार्यासाठी उत्प्रेरक ठरेल.M.Iyengar/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 174
वाणिज्य आणि उदयोग मंत्रालय
सिप्झ  मुंबईच्या वतीने दहा दिवसीय रक्तदान शिबिराचे आयोजन
वाणिज्य आणि उद्योग मंत्रालयाच्या अखत्यारितील सांताक्रूझ इलेक्ट्रॉनिक निर्यात प्रक्रिया क्षेत्र - सिप्झ  देशातून निर्यातीला चालना देण्यासाठी अनेक वर्षांपासून महत्त्वाची भूमिका बजावत आहे. सिप्झच्या स्थापनेला 1 मे 2023 रोजी 50 वर्षे पूर्ण झाली. सिप्झच्या या सुवर्ण महोत्सवी वर्षात अनेक कार्यक्रम आयोजित केले गेले आहेत. गेल्या वर्षी झालेल्या कार्यक्रमांपैकी रक्तदान शिबिराला सिप्झचे अधिकारी आणि युनिट धारकांचा चांगला प्रतिसाद मिळाला होता.
हे लक्षात घेऊन महाराष्ट्र राज्य रक्त संक्रमण परिषदेच्या  विनंतीला प्रतिसाद देत सिप्झ प्राधिकरण 22 मे 2023 पासून 10 दिवसीय रक्तदान मोहिमेचे आयोजन करणार आहे.
सिप्झ प्राधिकरणाकडून रक्तदात्यांना घेऊन येण्याची आणि परत सोडण्याची सुविधाही उपलब्ध करून दिली जाईल. मध्य रेल्वेच्या प्रवाशांसाठी कांजूरमार्ग स्टेशन आणि पश्चिम मार्गावरील प्रवाशांसाठी अंधेरी स्टेशनवर यासाठी वाहने उपलब्ध असतील.
यासंबंधी अधिक माहितीसाठी खालील अधिकाऱ्यांशी संपर्क साधता येईल.
राजेंद्र राणे, सीमा शुल्क अधीक्षक 
संपर्क क्रमांक- 9833327004
हनीश राठी, एडीसी , सिप्झ विशेष आर्थिक क्षेत्र, संपर्क क्रमांक- 7976067037.
रणजित राऊळ,मूल्यमापक, माहिती संपर्क - 9821754793
जलशक्ती मंत्रालय
राज्यसभेत महत्त्वाचं धरण संरक्षण विधेयक  मंजूर
धरण संरक्षण विधेयक लोकसभेत 2019 मध्ये मंजूर झाले होते
या विधेयकामुळे भारतात धरण संरक्षण आणि जलस्रोत व्यवस्थापनाच्या नवयुगाचा मार्ग खुला
धरण सुरक्षा विधेयकामुळे देशातील सर्व मोठ्या धरणांचे योग्य परिक्षण, तपासणी, देखभाल मार्गी लागून धरणांसंबधित कमतरतांमुळे होणाऱ्या दुर्घटना रोखण्यास मदत होईल.
राज्यसभेने आज महत्वाचे धरण संरक्षण विधेयक 2019 मंजूर केले. देशात धरण सुरक्षा कायद्याचा मार्ग प्रशस्त करणारे हे विधेयक आहे. केंद्रीय जलशक्ती मंत्री गजेंद्र सिंह शेखावत यांनी राज्यसभेत 1 डिसेंबर 2021 रोजी हे विधेयक मांडले. धरण सुरक्षा विधेयक 2019 लोकसभेत 2 ऑगस्ट 2019 रोजी मंजूर झाले होते. धरण सुरक्षा विधेयकाने देशातील सर्व मोठ्या धरणांचे योग्य परीक्षण, तपासणी, देखभाल मार्गी लागून धरणासंबधित कमतरतांमुळे होणाऱ्या दुर्घटना रोखण्यास मदत होईल.
या विधेयकामुळे धरणांच्या नियमित सुरक्षित कामकाजासाठी गरजेच्या असणाऱ्या स्थापत्य विषयक तसेच इतर देखभालीसाठी आवश्यक त्या केंद्रीय आणि राज्य पातळीवरील संस्थात्मक कार्यप्रणालीच्या व्यवस्थापनाचा मार्ग खुला केला आहे.
या बिलातील तरतुदीनुसार धरणांच्या सुरक्षेसाठी राष्ट्रीय समितीची स्थापना केली जाईल. ही समिती धरण सुरक्षा धोरणे नियमावली आणि कार्य प्रणाली यात एकसूत्रता आणण्यासाठी सहाय्य करेल. ही धरण सुरक्षा धोरणे आणि मानके संपूर्ण देशभर राबवण्यासाठी राष्ट्रीय धरण सुरक्षा प्राधिकरण स्थापन करण्याची तरतूद या विधेयकात आहे.
राज्यपातळीवर धरण सुरक्षा समित्या  आणि राज्य धरण सुरक्षा संस्था  यांची स्थापना या विधेयकात सुचवण्यात आली आहे.
आपल्या पुढ्यात उभा ठाकलेल्या हवामान बदलाशी संबंधित आव्हानांना तोंड देण्याच्या दृष्टीने पण सुरक्षेशी संबंधित महत्त्वाच्या गोष्टींचा धरण सुरक्षा विधेयकात सविस्तर आढावा घेतला आहे.
या विधेयकाने धरणांचे नियमित तपासणी आणि धोका पातळीच्या दृष्टीने गटवार विभागणी यांची तरतूद केली आहे. आणीबाणीच्या प्रसंगी त्वरित कार्यवाहीसाठी आराखडा तसेच तज्ञांच्या स्वतंत्र समितीकडून धरण सुरक्षेसाठी सविस्तर आढावा याचीही तरतूद विधेयकात केलेली आहे.
धरणाच्या खालील बाजूस असणाऱ्या वस्तीच्या सुरक्षेच्या दृष्टीने आणीबाणीच्या प्रसंगी पुराचा इशारा देणारी यंत्रणा बसवण्याची सुविधा बसवण्याची तरतूद या विधेयकात आहे.
या विधेयकाद्वारे धरण अखत्यारीत असणाऱ्या संस्थांना संबधित धरणाच्या नियमित दुरुस्ती आणि देखभालीसाठी संसाधने उपलब्ध करून द्यावी लागतील.
ज्या विधेयकामुळे धरणाच्या सुरक्षेकडे समग्र लक्ष पुरवण्यात आले आहे त्याच प्रमाणे हे विधेयक धरणासंबधित फक्त स्थापत्यविषयक बाबीच नाहीत तर कार्यवाही आणि देखभाल नियमावलीद्वारे सुरळीत कामकाज आणि योग्य देखभाल यांची तरतूद सुद्धा केली आहे.
तरतुदीचा भंग झाल्यास शिक्षा व दंडात्मक तरतूदसुद्धा विधेयकात समाविष्ट आहे.
आरोग्य आणि कुटुंब कल्याण मंत्रालय
रात्री 8 वाजेपर्यंत 25.65 लाखांहून अधिक लसीच्या मात्रा देण्यात आल्या
देशभरात एकूण 12.25 कोटींहून अधिक लसींच्या मात्रा देण्यात आल्या
नवी दिल्ली, 17 एप्रिल 2021
देशभरात आज रात्री 8 वाजेपर्यंत लसीच्या 25.65 लाखांपेक्षा अधिक मात्र देण्यात आल्यामुळे आज लसीकरणाने 12.25 कोटींचा टप्पा ओलांडला आहे. आज 60,057 कोविड लसीकरण केंद्रे कार्यरत होती, सरासरी 15,000 कार्यान्वित लसीकरण केंद्रांची वाढ नोंदविण्यात आली आहे. कामाच्या ठिकाणावरील कोविड लसीकरण केंद्रे यामुळे लाभार्थींच्या संख्येत मोठी भर पडली.
आज रात्री 8 वाजेपर्यंत प्राप्त झालेल्या तात्पुरत्या अहवालानुसार कोविड-19 लसींच्या एकूण 12,25,02,790 मात्रा देण्यात आल्या.
या आकडेवारीमध्ये लसीची पहिली मात्रा घेणाऱ्या 91,27,451 आरोग्य कर्मचाऱ्यांचा आणि लसीची दुसरी मात्रा घेणाऱ्या 57,07,322 आरोग्य कर्मचाऱ्यांचा तसेच लसीची पहिली मात्रा घेणाऱ्या आघाडीवर काम करणाऱ्या 1,12,29,062 कर्मचाऱ्यांचा, लसीची दुसरी मात्रा घेणाऱ्या आघाडीवर काम करणाऱ्या 55,08,179 कर्मचाऱ्यांचा, लसीची पहिली मात्रा घेणाऱ्या 45 ते 60 वर्षे वयोगटातील 4,04,16,170 लाभार्थ्यांचा आणि दुसरी मात्रा घेणाऱ्या 45 ते 59 वर्षे वयोगटातील 10,76,752 लाभार्थ्यांचा तसेच पहिली मात्रा घेणाऱ्या 60 वर्षावरील वयोगटातील 4,55,60,187 लाभार्थ्यांचा, दुसरी मात्रा घेणाऱ्या 60 वर्षावरील वयोगटातील 38,77,667 लाभार्थ्यांचा समावेश आहे.
|
|
HCWs
|
|
FLWs
|
|
Age Group 45-60
years
|
|
Above 60
Years
|
|
Total Achievement
|
|
1st Dose
|
|
2nd Dose
|
|
1st Dose
|
|
2nd Dose
|
|
1st Dose
|
|
2nd Dose
|
|
1st Dose
|
|
2nd Dose
|
|
1st Dose
|
|
2nd Dose
|
|
91,27,451
|
|
57,07,322
|
|
1,12,29,062
|
|
55,08,179
|
|
4,04,16,170
|
|
10,76,752
|
|
4,55,60,187
|
|
38,77,667
|
|
10,63,32,870
|
|
1,61,69,920
कोविड लसीकरणाच्या 92 व्या दिवशी आज रात्री वाजेपर्यंत एकूण 25,65,179 लसीच्या मात्रा देण्यात आल्या. यापैकी 19,24,416 जणांना पहिली मात्रा, तर, 6,40,763 जणांना दुसरी मात्रा देण्यात आली. अंतिम अहवाल रात्री उशीरा प्राप्त होईल.
|
|
Date: 17th April 2021 
|
|
HCWs
|
|
FLWs
|
|
Age Group 45-60 ears
|
|
Above 60
Years
|
|
Total Achievement
|
|
1st Dose
|
|
2nd Dose
|
|
1st Dose
|
|
2nd Dose
|
|
1st Dose
|
|
2nd Dose
|
|
1st Dose
|
|
2nd Dose
|
|
1st Dose
|
|
2nd Dose
|
|
22,023
|
|
36,504
|
|
85,022
|
|
99,607
|
|
11,92,195
|
|
1,15,242
|
|
6,25,176
|
|
3,89,410
|
|
19,24,416
|
|
6,40,763S.Thakur/S.Mhatre/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 115
आरोग्य आणि कुटुंब कल्याण मंत्रालय
कोविड-19 संदर्भातील ताजी स्थिती
आतापर्यंत 14,183 रुग्ण कोरोनामुक्त
नवी दिल्ली, 6 मे 2020
कोविड-19 च्या प्रसाराला आळा घालणे, प्रतिबंध आणि व्यवस्थापन यासाठी केंद्र सरकार राज्ये आणि केंद्रशासित प्रदेशांच्या मदतीने सातत्याने वर्गीकृत, पूर्वदक्षता घेऊन सक्रीय उपाययोजना करत आहे. या सर्व उपाययोजना आणि व्यवस्थापनावर सर्वोच्च पातळीवर नियमित देखरेख ठेवली जात आहे.
केंद्रीय आरोग्य आणि कुटुंबकल्याण मंत्री डॉ हर्षवर्धन यांनी आज महाराष्ट्राचे आरोग्यमंत्री राजेश टोपे आणि गुजरातचे आरोग्य आणि उपमुख्यमंत्री नितीनभाई पटेल यांच्यासोबत व्हिडीओ कॉन्फरन्स च्या माध्यमातून चर्चा केली. यावेळी केंद्रीय आरोग्य राज्य मंत्री अश्विनीकुमार चौबे आणि केंद्र तसेच राज्य सरकारच्या आरोग्य विभागाचे ज्येष्ठ अधिकारी उपस्थित होते. दोन्ही राज्यांत कोविड-19 ची परिस्थिती, करण्यात येणाऱ्या उपाययोजना आणि व्यवस्थापन यावर या बैठकीत चर्चा झाली.
बिगर कोविड रुग्णालयांमध्ये अत्यावश्यक आरोग्यसेवांकडे दुर्लक्ष केले जाऊ नये, यावर डॉ हर्षवर्धन यांनी भर दिला. तसेच SARI आणि ILI च्या सर्व संशयित रुग्णांचे स्क्रीनिंग आणि तपासणी केली जाईलच, याची विशेष दक्षता घ्यावी, जेणेकरुन काही नवे हॉटस्पॉट असतील, तर त्यांचा वेळेत शोध लागून निश्चित वेळेत धोरण आखता येईल आणि योग्य व्यवस्थापन करता येईल, असे हर्षवर्धन यांनी सांगितले. कोविड-19 च्या रुग्णांबाबत असलेला भयगंड आणि त्यांना दिली जाणारी वेगळी वर्तणूक थांबवण्यासाठी आपल्याला संवादाच्या पद्धतीत महत्वाचे बदल करावे लागतील, असे ते म्हणाले. असे झाले तरच, रुग्णांचा तपास आणि नोंद योग्य वेळी होऊन वैद्यकीय व्यवस्थापनामुळे आजाराला बळी पडण्याचे प्रमाण कमी करता येईल, असा विश्वास त्यांनी व्यक्त केला.
आतापर्यंत देशभरातील 14,183 रुग्ण उपचारानंतर बरे झाले आहेत. गेल्या 24 तासात, 1457 रुग्ण बरे झाले असून रुग्ण बरे होण्याचा दर 28.72% टक्के इतका आहे. देशात कोरोनाच्या
एकूण रुग्णांची संख्या 49,391 वर पोहोचली आहे.कालपासून देशभरात 2958 नव्या रुग्णांची नोंद झाली आहे.
कोविड19 संदर्भात कुठलीही अधिकृत आणि ताजी आकडेवारी/माहिती हवी असल्यास, तसेच काही मार्गदर्शक तत्वे अथवा सूचना बघायच्या असल्यास, कृपया खालील संकेतस्थळाला भेट द्यावी : https://www.mohfw.gov.in/.
तांत्रिक गोष्टींच्या माहितीसाठी संपर्क साधायचा असल्यास, या ईमेल आय डी वर साधावा: technicalquery.covid19[at]gov[dot]inआणि इतर शंका/समस्यांसाठी ईमेल आयडी- ncov2019[at]gov[dot]in .
कोविड19 संदर्भात इतर माहितीसाठी दूरध्वनी क्रमांक : +91-11-23978046 or 1075 . सर्व राज्ये आणि केंद्रशासित प्रदेशांच्या हेल्पलाईन्सची यादी सोबत जोडली आहे.
https://www.mohfw.gov.in/pdf/coronvavirushelplinenumber.pdf .
G.Chippalkatti/R.Aghor/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
दूरसंचार आणि माहिती तंत्रज्ञान मंत्रालय
मुख्य पोस्टमास्तर जनरल कार्यालय मुंबई, महाराष्ट्र परिमंडळ यांच्यावतीने 51 व्या पोस्टल निवृत्ती वेतन अदालतीचे आयोजन
मुंबई, 1 ऑगस्ट 2022
मुख्य पोस्टमास्तर जनरल कार्यालय मुंबई, महाराष्ट्र परिमंडळ यांच्यावतीने येत्या 19 सप्टेंबर 2022 रोजी सकाळी 11.00 वाजता मुख्य पोस्टमास्तर जनरल, महाराष्ट्रपरिमंडळ, मुंबई -400 001 च्या कार्यालयात टपाल विभागातील निवृत्ती वेतन धारक/ निवृत्ती वेतन धारकांच्या कुटुंबियांसाठी 51 वी पोस्टल निवृत्ती वेतन अदालतीचे आयोजन केले आहे..
महाराष्ट्र आणि गोवा राज्यांतील टपाल विभागातून सेवानिवृत्त /मृत्यू झालेल्यांच्या निवृत्तीवेतन-संबंधित लाभाच्या तक्रारी, ज्यांचा 3 महिन्यांच्या आत निपटारा केला गेला नाही, केवळ अशाच तक्रारींवर या पोस्टल निवृत्ती अदालतमध्ये विचार केला जाईल.
निव्वळ कायदेशीर मुद्द्यांचा समावेश असलेली प्रकरणे म्हणजे उत्तराधिकार, राष्ट्रीय निवृत्ती वेतन, टीबीओपी/एमएसीपी बढती, वेतन वाढवणे आणि धोरणात्मक बाबींचा समावेश असलेली शिस्तभंगाची प्रकरणे आणि डीपीसीच्या पुनरावलोकनासाठी प्रलंबित प्रकरणे या अदालतमध्ये विचारात घेतली जाणार नाहीत. निवृत्ती वेतनधारकांनी त्यांची तक्रार वैयक्तिकरित्या  लेखाधिकारी/सचिव, पेन्शन अदालत, O/o मुख्य पोस्टमास्टर जनरल, महाराष्ट्र विभाग, मुंबई जीपीओ बिल्डीजी, दुसरा मजला, मुंबई 400 001, यांच्याकडे संलग्न केलेल्या विहित नमुन्यात तीन प्रतिलिपीत 22 ऑगस्ट 2022 रोजी किंवा त्यापूर्वी पाठवावी. 22 ऑगस्ट 2022 नंतर प्राप्त झालेल्या अर्जांचा या अदालतमध्ये विचार केला जाणार नाही.PIB Mumbai | Jaydevi PS/S.Mukhedkar/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 93
कायदा आणि न्याय मंत्रालय
राष्ट्रीय न्यायिक डेटा ग्रिड पोर्टलवर सर्वोच्च न्यायालयाच्या समावेशामुळे पथदर्शी ई-कोर्ट प्रकल्पाचे परिवलय पूर्ण
नवी दिल्ली, 14 सप्टेंबर 2023
राष्ट्रीय न्यायिक डेटा ग्रिड  पोर्टलवर भारताच्या सर्वोच्च न्यायालयाच्या समावेशामुळे, ई-कोर्टच्या पथदर्शी प्रकल्पाचे परिवलय पूर्ण झाले आहे. आता NJDG पोर्टलवर भारतीय न्यायव्यवस्थेचे तीनही स्तर आहेत. भारत सरकारच्या व्यवसाय सुलभतेच्या उपक्रमांतर्गत NJDG हा एक महत्त्वाचा नवोपक्रम म्हणून ओळखला जातो.
NJDG पोर्टल हे देशभरातील न्यायालयांमध्ये प्रविष्ट, प्रलंबित आणि निपटारा झालेल्या प्रकरणांशी संबंधित डेटाचे राष्ट्रीय भांडार आहे. आता एका बटणाच्या क्लिकवर, एखाद्या व्यक्तीला प्रकरणाशी संबंधित माहिती, तसेच संस्था, प्रलंबित आणि निकाली काढलेली प्रकरणे, खटल्याचे प्रकार, भारताच्या सर्वोच्च न्यायालयाचा वर्षनिहाय तपशील यासारखी आकडेवारी मिळू शकते.
संपूर्ण डेटाबेस वेळोवेळी NJDG पोर्टलवर अद्ययावत केला जाईल.
NJDG पोर्टल सुरू झाल्यापासून, NJDG पोर्टलचे फायदे सारांश रूपात खालीलप्रमाणे:
- वाढलेली पारदर्शकता
- दायित्व आणि जबाबदारी
- सुधारित कार्यक्षमता
- वाढलेला समन्वय
- माहितीपूर्ण निर्णय घेणे
- संसाधने आणि मनुष्यबळाची इष्टतम उपलब्धता
- डेटाचा एकल स्रोत
- उच्च-गुणवत्तेच्या संशोधन कार्यासाठी प्रचंड क्षमता
सर्वोच्च न्यायालयाच्या संकेतस्थळावरून NJDG टॅब बटणावर क्लिक करून NJDG-SCI पोर्टलवर प्रवेश केला जाऊ शकतो.
NJDG-SCI पोर्टलची तीन मुख्य वेबपृष्ठे आहेत.
- एका दृष्टीक्षेपात 
- प्रलंबितप्रकरण विषयक डॅशबोर्ड 
- निकाली काढलेली प्रकरण विषयक डॅशबोर्ड 
At a glance अर्थात एका दृष्टीक्षेपात
एका दृष्टीक्षेपात वेब पृष्ठ प्रकाशित करते:
- चालू वर्षातील प्रलंबित दिवाणी आणि फौजदारी खटले
- नोंदणीकृत आणि नोंदणीकृत नसलेल्या प्रकरणांसह एकूण प्रलंबित प्रकरणे
- गत महिन्यात प्रविष्ट झालेल्या खटल्यांची संख्या
- गत महिन्यात निकाली निघालेल्या खटल्यांची संख्या
- चालू वर्षात दाखल झालेल्या प्रकरणांची संख्या
- चालू वर्षात निपटारा झालेली प्रकरणे आणि
- कोरम नुसार प्रलंबित खटले - 3 न्यायाधीश, 5 न्यायाधीश, 7 न्यायाधीश, 9 न्यायाधीश
स्क्रीनवर दर्शवल्यानुसार, 2023 मध्ये नोंदणीकृत प्रकरणे आणि नोंदणी न झालेल्या प्रकरणांची एकूण प्रलंबित संख्या अनुक्रमे 64,854 आणि 15,490 आहे. आधीच्या महिन्यात, प्रविष्ट झालेली प्रकरणे आणि निकाली काढलेली प्रकरणे अनुक्रमे 5,412 आणि 5,033 होती.Jaydevi PS/V.Joshi/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 56
कृषी मंत्रालय
देशभरातील शेतकरी पुसा कृषी मेळ्याचा लाभ घेत आहेत
मेळाव्यात सुमारे 12000 शेतकरी सहभागी झाले असून दुसऱ्या दिवशी 1100 क्विंटल पेक्षा जास्त पुसा बियाणांची खरेदी करण्यात आली
चार तांत्रिक सत्रांमध्ये शेतकऱ्यांना स्मार्ट शेती, नैसर्गिक शेती, उच्च उत्पादकता आणि कृषी निर्यात विषयी माहिती देण्यात आली
नवी दिल्ली, 10 मार्च 2022
भारतीय कृषी संशोधन संस्थेतर्फे आयोजित कृषी विज्ञान मेळाव्याच्या दुसऱ्या दिवशी देशभरातील हजारो शेतकऱ्यांनी या मेळ्याचा लाभ घेतला. "तांत्रिक ज्ञानासह स्वावलंबी शेतकरी" ही मेळ्याची मुख्य संकल्पना आहे. देशभरातील सुमारे 12000 शेतकरी सहभागी झाले होते आणि शेतकऱ्यांनी 1100 क्विंटल पेक्षा जास्त पुसा बियाणे खरेदी केली. मेळ्याच्या दुसऱ्या दिवशी 4 तांत्रिक सत्रे झाली. चार तांत्रिक सत्रात शेतकऱ्यांना स्मार्ट शेती; नैसर्गिक शेती; उच्च उत्पादकतेसाठी हायड्रोपोनिक आणि एरोपोनिक शेती; आणि समृद्धीसाठी कृषी निर्यात बाबत माहिती देण्यात आली.
बासमती तांदळाच्या तीन जातींची बियाणे; पुसा बासमती 1847, पुसा बासमती 1885, पुसा बासमती 1886 या नवीन वाणांचे बियाणे शेतकऱ्यांना स्वत: तयार करता यावे यासाठी मेळ्यात शेतकऱ्यांना वितरित करण्यात येत आहे. शेतकऱ्यांनी नवीन पिकांच्या वाणांचे थेट प्रात्यक्षिक, भाजीपाला, फुलांच्या संरक्षित लागवडीचे प्रात्यक्षिक आणि संस्था व खाजगी कंपन्यांनी विकसित केलेल्या कृषी अवजारांचे प्रदर्शन व विक्री यामध्ये स्वारस्य दाखवले. सुधारित जातीचे बियाणे व रोपांची विक्री झाल्यामुळे शेतकरी सुखावला. याशिवाय कृषी उत्पादने आणि कृषी रसायनांचे प्रदर्शन व विक्री, कल्पक शेतकऱ्यांनी विकसित केलेल्या उत्पादनांचे प्रदर्शन व विक्री सर्वांना आकर्षित करत होती.
100 हून अधिक आयसीएआर संस्था, कृषी विज्ञान केंद्रे आणि इतर संस्था 225 स्टॉल्सद्वारे प्रगत तंत्रज्ञानाचे प्रदर्शन करत आहेत. पहिल्या दिवशी, देशातील विविध विभागातील 12000-15000 शेतकऱ्यांनी मेळ्यात भाग घेतला आणि नवी दिल्लीच्या विविध विभागांनी विकसित केलेली वाणे आणि तंत्रज्ञानाची माहिती घेतली, तसेच प्रत्यक्ष प्रदर्शन, विविध कृषी मॉडेल्स आणि शेतकरी सल्लागार सेवांचा देखील लाभ घेतला.
S.Patil/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 185
पंतप्रधान कार्यालय
डॉ. एम. एस. स्वामिनाथन यांच्या निधनाबद्दल पंतप्रधानांकडून तीव्र शोक व्यक्त
नवी दिल्ली, 28 सप्टेंबर 2023
सुप्रसिद्ध कृषी शास्त्रज्ञ डॉ. एम. एस. स्वामिनाथन यांच्या निधनाबद्दल पंतप्रधान नरेंद्र मोदी यांनी तीव्र दुःख व्यक्त केले आहे. डॉ. स्वामिनाथन यांच्या कृषी क्षेत्रातील मोलाच्या संशोधन कार्यामुळेच अनेकांच्या आयुष्यात परिवर्तन घडले आणि देशाची अन्नसुरक्षाही सुनिश्चित होऊ शकली."
पंतप्रधानांनी त्यांच्याविषयी x माध्यमावर आपल्या भावना व्यक्त केल्या आहेत.
"डॉ. एम.एस. स्वामिनाथन’जी यांच्या निधनाचे वृत्त अत्यंत क्लेशदायक आहे. देशाच्या इतिहासातील, अत्यंत महत्वाच्या वेळी, त्यांनी कृषी क्षेत्रात केलेले महत्वाचे संशोधन, लक्षावधी लोकांच्या आयुष्यात परिवर्तन घडवणारे आणि आपल्या देशाची अन्नसुरक्षा सुनिश्चित करणारे होतें."
कृषी क्षेत्रातील त्यांच्या या क्रांतिकारक योगदानाबरोबरच, डॉ. स्वामिनाथन हे नवोन्मेषाचे ऊर्जाकेंद्र आणि अनेकांचे प्रेरणास्रोत मार्गदर्शक होते. संशोधन आणि मार्गदर्शनाप्रती त्यांची ही अढळ निष्ठा, असंख्य शास्त्रज्ञ आणि नवोन्मेषकावर अमीट छाप सोडणारी आहे.
डॉ. स्वामिनाथन यांच्या सोबतचा संवाद, माझ्या कायमच स्मरणात राहील. भारताच्या प्रगतीविषयीची त्यांची तळमळ अद्वितीय होती.
त्यांचे आयुष्य आणि कार्य येणाऱ्या कित्येक पिढ्यांना प्रेरणा देणारे ठरणार आहे. त्यांचे कुटुंबिय आणि चाहत्यांप्रती मी माझ्या शोक संवेदना व्यक्त करतो. ओम शांती."M.Pange/R.Aghor/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
गृह आणि शहरी व्यवहार मंत्रालय
‘द नेक्स्ट फ्रंटियर: इंडियाज स्मार्ट सिटीज’- भारताच्या स्मार्ट सिटीज मिशनच्या पथप्रदर्शक प्रवासाचे इतिवृत्त दाखवणारा आगामी माहितीपट
गृह व शहरी व्यवहार मंत्रालयाच्या सहकार्याने नॅशनल जिओग्राफिक वाहिनीने 15 ऑगस्ट 2020 रोजी हा विशेष चित्रपट प्रदर्शित करणार असल्याची घोषणा केली
माहितीपट स्मार्ट सिटी मिशन भविष्यासाठी शहरांची पुढील पिढी कशी तयार करीत आहे हे दर्शविते
नवी दिल्ली, 14 ऑगस्ट 2020
दर मिनिटाला 25 ते 30 लोकांचे गावाकडून शहराकडे होणारे स्थलांतर पाहता जागतिक आर्थिक मंचाने, वर्ष 2050 पर्यंत भारताची 70% लोकसंख्या ही शहरात राहत असेल असा अंदाज व्यक्त केला आहे. प्रामुख्याने आधुनिक जीवन शैली, तंत्रज्ञान आणि सांस्कृतिक शहरी स्थलांतर यांच्या आवश्यकतेमुळे आज देश परिवर्तनाच्या उंबरठ्यावर उभा आहे. भारतीय शहरांचे कायापालट करण्याच्या उद्देशाने सुरू असलेल्या राष्ट्रीय उपक्रमाच्या प्रवासावर प्रकाशझोत टाकताना नॅशनल जिओग्राफिक वाहिनीने आज ‘द नेक्स्ट फ्रंटियर: इंडियाज स्मार्ट सिटीज’ या माहितीपटाची घोषणा केली.
15 ऑगस्ट 2020, स्वातंत्र्य दिनी संध्याकाळी 6 वाजता नॅशनल जिओग्राफिक वाहिनीवर हा माहितीपट प्रदर्शित होणार आहे, संपूर्ण देशाला अभिमान वाटेल याचे आश्वासन देण्यासोबतच हा माहितीपट सामान्य माणसाच्या आयुष्यात स्मार्ट शहरांचा काय परिणाम झाला हे देखील दर्शविणार आहे. 44 मिनिटांच्या या चित्रपटात चार शहरांवर  लक्ष केंद्रित केले जाईल कारण ते अनुकरणीय उपक्रम सादर करतात आणि पायाभूत सुविधा, वाहतूक, तंत्रज्ञान, नवीकरणीय ऊर्जा आणि प्राचीन वारसाचे संवर्धन व संरक्षण यासह विविध क्षेत्रातील मार्गांचे नेतृत्व करतात. या चार अपवादात्मक शहरांचा विचारपूर्वक विचार करून प्रगतीशील भारताच्या आव्हानांना सामोरे जाण्यासाठी या चित्रपटात अद्वितीय अंतर्दृष्टी आहे.
“आम्हाला आशा आहे की ही नॅशनल जिओग्राफिक फिल्म भारताच्या स्मार्ट सिटीज मिशनबद्दलची जगाची समज अधिक सखोल करेल. भारत वेगाने शहरीकरण होत आहे आणि आमची स्मार्ट शहरे भारताच्या शहरी प्रवासामध्ये नवीन कल्पना आणि परिवर्तनवादी विचारांचे अग्रदूत आहेत. या चित्रपटाने त्यांच्या कामाचा धावता आढावा घेतला आहे,” असे गृहनिर्माण आणि शहरी व्यवहार मंत्रालायचे सचिव दुर्गा शंकर मिश्रा  म्हणाले.
चित्रपटाविषयी बोलताना, स्टार इंडियाच्या इंफोटेनमेंट, इंग्लिश आणि किड्सच्या प्रमुख अनुराधा अग्रवाल म्हणाल्या, “आमचा आगामी चित्रपट ‘द नेक्स्ट फ्रंटियर: इंडियाज स्मार्ट सिटीज’ मध्ये आम्ही या चार शहरांमधील लोकांच्या जीवनात बदल घडवून आणणाऱ्या राष्ट्रीय उपक्रमा विषयी दाखविले आहे. वाढती लोकसंख्या असूनही, भारत या विकासाच्या रुपवालीच्या केंद्रस्थानी आहे. या माहितीपटाच्या माध्यमातून दर्शकांना नावीन्य आणि तंत्रज्ञान आपल्या देशाच्या विकासाला कसे प्रोत्साहन देत आहे आणि भविष्यातील गरजा पूर्ण करण्यासाठी मोलाची भूमिका बजावत आहे याची माहिती मिळेल. ”
15 ऑगस्ट 2020, स्वातंत्र्य दिनी संध्याकाळी 6 वाजता नॅशनल जिओग्राफिक वाहिनीवर ‘द नेक्स्ट फ्रंटियर: इंडियाज स्मार्ट सिटीज’ हा माहितीपट प्रदर्शित होणार आहे,B.Gokhale/S.Mhatre/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 93
राष्ट्रपती कार्यालय
राष्ट्रपतींनी बुद्धपौर्णिमेच्या पूर्वसंध्येला देशवासियांना दिल्या शुभेच्छा
बुद्धपौर्णिमेच्या पूर्वसंध्येला राष्ट्रपती द्रौपदी मुर्मू यांनी देशवासियांना शुभेच्छा दिल्या आहेत. यानिमित्ताने दिलेल्या एका संदेशात त्यांनी म्हटले आहे की, बुद्धपौर्णिमेच्या शुभ प्रसंगी, मी देशवासियांना आणि जगभरातील भगवान बुद्धाच्या अनुयायांना मनापासून शुभेच्छा देते.
करूणेचे प्रतीक भगवान बुद्ध यांनी आपल्याला ज्ञान, सहिष्णुता आणि सदाचाराचा मार्ग दाखवला आहे. त्यांची साधी आणि परिणामकारक शिकवण आपल्याला प्रेम, सत्य आणि अहिंसेचा मार्गावर चालण्याची प्रेरणा देते . भगवान बुद्ध यांचे जीवन आत्मनियंत्रण आणि स्वयंशिस्त यांचे सर्वोत्कृष्ट उदाहरण आहे. त्यांची शिकवण आजही मानवतेला मार्गदर्शन करत आहे.
या पवित्र दिनी, आपण भगवान बुद्धांची शिकवण मन, वाचा, कृतीद्वारे आत्मसात करून वैभवशाली राष्ट्र उभारण्याचा संकल्प करू या."